पहले हाफ में गेंद पर कब्जा करने के मामले में पिछड़ने वाली फ्रांसीसी टीम ने दूसरे हाफ में तेज आक्रमण करने शुरू कर दिए और इसका फल उसे 51वें मिनट में ही मिल गया। फ्रांस को कॉर्नर किक मिली जिसे ग्रीजमैन ने बेहद सटीकता के साथ बेल्जियम के गोल पोस्ट के आगे प्लेस किया। फ्रांस के डिफेंडर सैमुअल उमतिति ने आगे बढ़ते हुए गेंद को हेडर के जरिये गोल पोस्ट में पहुंचाया। इसके बाद बेल्जियम ने एक बार फिर आक्रमण पर ध्यान लगाना शुरू किया और कप्तान हैजार्ड गेंद को अपने कब्जे में करने के चक्कर में मातुडी को गिरा बैठे जिसके बाद उन्हें यलो कार्ड दिखाया गया।